L-ewwl truppi Amerikani qed jaslu fl-Afganistan sabiex jgħinu lill-ħaddiema fil-qasam diplomatiku u oħrajn sabiex jitilqu minn dan il-pajjiż fid-dawl li t-Talibani qed javvanzaw u jaħtfu bosta żoni. Fil-jum tal-ġimgħa, il-militanti ħadu taħt idejjhom Belt ewlenija ftit il-bogħod minn Kabul. Il-Kap tal-Ġnus Maqgħuda qal li s-sitwazzjoni fil-pajjiż issa hija ferm devastanti u se jkollha konsegwenzi koroh fuq iċ-ċittadini. Aktar minn mitejn u ħamsin elf persuna ġew sfurzati jitilqu minn djarhom.